PMIndiaData/PMIndiaSum huggingface dataset:
బర్మింగ్ హమ్ లో కామన్ వెల్థ్గేమ్స్ 2022 లో బంగారు పతకాన్ని గెలుచుకొన్నందుకు వెయిట్ లిఫ్టర్ శ్రీ జెరెమీ లాల్రినుంగా కు అభినందన లు తెలిపిన ప్రధాన మంత్రి

బర్మింగ్ హమ్ లో జరుగుతున్నటువంటి కామన్ వెల్థ్ గేమ్స్ 2022 లో స్వర్ణ పతకాన్ని గెలుచుకొన్నందుకు వెయిట్ లిఫ్టర్ శ్రీ జెరెమీ లాల్ రినుంగా కు ప్రధాన మంత్రి శ్రీ నరేంద్ర మోదీ అభినందనల ను తెలియజేశారు. ప్రధాన మంత్రి ఒక ట్వీట్ లో – ‘‘మన యువ శక్తి చరిత్ర ను సృష్టిస్తున్నది. సిడబ్ల్యుజి లో తొలి సారి గా పాల్గొంటూ పసిడి ని గెలుచుకోవడం తో పాటుగా ఒక బ్రహ్మాండమైనటువంటి సిడబ్ల్యుజి రెకార్డు ను కూడాను నెలకొల్పిన @raltejeremy కి అభినందన లు. చిన్న వయస్సు లోనే ఆయన గొప్ప గౌరవాన్ని మరియు కీర్తి ని సంపాదించి పెట్టారు. ఆయన భావి ప్రయాసల లో రాణించాలి అని కోరుకొంటూ ఇవే శుభాకాంక్షల ను తెలియజేస్తున్నాను.’’ అని పేర్కొన్నారు.
‘రాష్ట్రీయ బాల్‌ పురస్కార్ 2020’ స్వీకర్తల తో సంభాషించిన ప్రధాన మంత్రి

ప్రధాన మంత్రి శ్రీ నరేంద్ర మోదీ ‘రాష్ట్రీయ బాల్‌ పురస్కార్‘ స్వీకర్తల తో ఈ రోజు న ఇక్కడ సంభాషించారు. ఈ అవార్డుల ను భారత రాష్ట్రపతి 2020వ సంవత్సరం జనవరి 22వ తేదీ న ప్రదానం చేశారు. అవార్డు గ్రహీత లు గణతంత్ర దినోత్సవ సైనిక ప్రదర్శన లో కూడా పాలు పంచుకోనున్నారు. జమ్ము & కశ్మీర్, మణిపుర్ మరియు అరుణాచల్ ప్రదేశ్ నుండి ఒక్కొక్కరు సహా భారతదేశం లోని వివిధ రాష్ట్రాల నుండి 49 మంది అవార్డు స్వీకర్తల లో ఉన్నారు. ఈ బాలలు క‌ళ‌లు & సంస్కృతి, నూత‌న ఆవిష్క‌ర‌ణ‌, విద్యా సంబంధ‌మైన కార్య‌సాధ‌న‌, సామాజిక సేవ‌, క్రీడ‌లు మరియు సాహ‌సం రంగాల లో విజేతలు గా నిలచారు. జాతి నిర్మాణం లో అతి ముఖ్య‌మైన భాగ‌స్వాముల లో బాల‌లు కూడా ఒక‌రు అనే విష‌యాన్ని భార‌త ప్ర‌భుత్వం అంగీకరిస్తున్న‌ది. ఈ దిశ గా వివిధ రంగాల లో మ‌న బాల‌ల అసామాన్య కార్య‌సాధ‌న‌ల ను గుర్తించ‌డం కోసం ప్ర‌భుత్వం క‌ళ‌లు & సంస్కృతి, నూత‌న ఆవిష్క‌ర‌ణ‌, విద్యా సంబంధ‌మైన కార్య‌సాధ‌న‌, సామాజిక సేవ‌, క్రీడ‌లు మరియు సాహ‌సం రంగాల లో ప్ర‌తి ఏటా ఈ పుర‌స్కారాల ను ప్ర‌దానం చేస్తున్నది. వేరు వేరు రంగాల లో బాలల అసామాన్య కార్యసిద్ధుల ను ప్రధాన మంత్రి మెచ్చుకొంటూ, అంత లేత ప్రాయం లోనే వారు సాధించింది అబ్బురం గా ఉందన్నారు. ‘‘సమాజం పట్ల మరియు దేశం పట్ల మీ యొక్క విధుల ను మీరు నెరవేర్చుతున్న తీరు ను గమనించటం నాకు గర్వం గా ఉంది. మన యువ సన్నిహిత మిత్రుల సాహస గాథ లు మరియు కార్యసాధన ల గురించి నేను వింటున్నప్పుడు ఆ సంగతులు నాకు అదనపు శక్తి ని ప్రసాదించి, మరింత గా కష్టపడేటందుకు దన్ను గా నిలుస్తున్నాయి’’ అని వివరించారు. క్షేత్ర వాస్తవాల కు గట్టి గా అంటిపెట్టుకొని ఉంటూ, కఠోరం గా పరిశ్రమించాలని బాలల పురస్కార విజేతల కు ప్రధాన మంత్రి సూచించారు. ‘‘మరింత గా సాధించేందుకు ఈ గుర్తింపు ఒక నాంది కావాలి. ఇదొక్కటే ఒక ముగింపు కాదన్న సంగతి ని మీరు గ్రహించాలి. ఇటువంటి పురస్కారాలు మీ యొక్క సమ వయస్కుల కు, అలాగే ఇతర బాల బాలికలు కూడా సాధకులు అయ్యేందుకు ప్రేరణ ను ఇస్తాయి మరి’’ అని ప్రధాన మంత్రి అన్నారు.
పౌర విమాన‌యాన రంగంలో స‌హ‌కారం అంశంపై భారతదేశం, జ‌ర్మ‌నీ లు ఎంఒయు ను కుదుర్చుకునేందుకు ఆమోదం తెలిపిన మంత్రివర్గం

పౌర‌ విమానయాన రంగంలో స‌హ‌కారానికి సంబంధించిన అవ‌గాహ‌నపూర్వక ఒప్పందం (ఎంఒయు) పై భారతదేశం, జ‌ర్మ‌నీ లు సంత‌కాలు చేసేందుకు ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌న జరిగిన కేంద్ర మంత్రివర్గ సమావేశం ఆమోదం తెలిపింది. పౌర విమాన‌యాన రంగంలో స‌హ‌కారానికి భారతదేశం, జ‌ర్మ‌నీ ల అంగీకారానికి సంబంధించిన సంయుక్త ప్ర‌క‌ట‌న‌ గా దీనిని పేర్కొన్నారు. భారతదేశం, జ‌ర్మ‌నీల‌ మ‌ధ్య సుర‌క్షిత‌మైన స‌మ‌ర్థ‌మైన విమాన ప్ర‌యాణ వ్య‌వ‌స్థ అభివృద్ధి కి ఈ సంయుక్త ప్ర‌క‌ట‌న ఉప‌క‌రించ‌నుంది. ప‌ర‌స్ప‌ర అంగీకారానికి సంబంధించి సంయుక్త ప్ర‌క‌ట‌న రూపంలో గ‌ల ఈ ఒప్పందం భారతదేశానికి, జ‌ర్మ‌నీ కి మ‌ధ్య పౌర‌విమాన‌యాన రంగ సంబంధాల‌లో కీల‌క మ‌లుపు కానుంది. ఇది రెండు దేశాల మ‌ధ్య మ‌రింత వాణిజ్యం, పెట్టుబ‌డులు, ప‌ర్యాట‌క అభివృద్ధి, సాంస్కృతిక మార్పిడుల‌కు అవ‌కాశం క‌ల్పించ‌నుంది. ఈ సంయుక్త ప్ర‌క‌ట‌న‌పై సంత‌కాలు చేయ‌డం ద్వారా విమాన‌యాన రంగంలో గ‌ల అనుభ‌వాన్ని, విజ్ఞానాన్ని ప‌ర‌స్ప‌రం అందిపుచ్చుకోవాల‌ని, ఇప్ప‌టికే ఉభ‌య దేశాల‌ మ‌ధ్య ఉన్న సంబంధాల‌ను మ‌రింత బ‌లోపేతం చేసుకోవాల‌ని రెండు దేశాలూ ఆకాంక్షిస్తున్నాయి. ఈ కింది రంగాల‌లో ప‌ర‌స్ప‌ర స‌హ‌కారాన్ని పెంపొందించ‌డం ఈ సంయుక్త ఒప్పందం ప్ర‌ధాన ల‌క్ష్యం. (i) విమానయాన సంబంధి భ‌ద్ర‌త‌, ఎయర్ ట్రాఫిక్ నిర్వ‌హ‌ణ‌ విమాన‌యాన భ‌ద్ర‌త‌కు సంబందించిన ఉత్త‌మ విధానాలను, స‌మాచారాన్ని ఇచ్చి పుచ్చుకోవ‌డం,ఎయర్ ట్రాఫిక్ మేనేజ్‌మెంట్ తో స‌హా భ‌ద్ర‌త‌ కు సంబంధించిన వివిధ అంశాల‌పై స‌ద‌స్సులను, స‌మావేశాలను, ప‌ర్య‌ట‌న‌లను నిర్వ‌హించ‌డం ద్వారా త‌గిన ఆలోచ‌న‌లు పంచుకోవ‌డం. (ii) హెలిపోర్టులు, హెలికాప్ట‌ర్ ఎమ‌ర్జెన్సీ మెడిక‌ల్ స‌ర్వీసులు (హెచ్ఇఎంఎస్‌) హెలిపోర్టులు, హెలికాప్ట‌ర్ అత్య‌వ‌స‌ర వైద్య సేవ‌ల‌కు సంబంధించిన స‌మాచారాన్ని, మెరుగైన ప‌ద్ధ‌తుల‌కు సంబంధిచిన స‌మాచారాన్ని ఇచ్చి పుచ్చుకోవ‌డం. (iii) నిబంధనలు మరియు విధానం కీల‌క అంత‌ర్జాతీయ అంశాల‌పై ఐసిఎఒ లో స‌హ‌కారం కొన‌సాగింపు (iv) కార్పొరేట్‌ ఏవియేషన్ ను మరియు బిజినెస్ ఏవియేష‌న్ ను అభివృద్ధి వ్యాపార‌ పరమైన, వాణిజ్యేత‌ర‌మైనటువంటి విమాన‌యానానికి సంబంధించిన సౌక‌ర్యాల విష‌యంలో స‌మాచారాన్ని ఇచ్చి పుచ్చుకోవ‌డం (v) ప‌ర్యావ‌ర‌ణం (ఎ) ప‌ర్యావ‌ర‌ణ హిత‌క‌ర‌మైన, సుస్థిరాభివృద్ధికి దోహ‌ద‌ప‌డే విమానాశ్ర‌యాల అభివృద్ధికి, ప్ర‌ణాళిక‌ల‌కు సంబంధించి ప్ర‌భుత్వ‌ స్థాయిలో పొర‌పాట్ల‌కు సంబంధించిన అనుభ‌వాల‌ను పంచుకోవ‌డం (బి) జల వాయు పరివర్తనల స‌మ‌స్య‌ కు గ‌ల ప్రాధాన్య‌ాన్ని దృష్టిలో ఉంచుకొని అంత‌ర్జాతీయ స్థాయిలో క‌ల‌సి ప‌నిచేయ‌డం, ఆ ర‌క‌గంగా విమాన‌యాన రంగానికి సంబంధించి గ్రీన్‌హౌస్ వాయువుల ఉద్గారాల‌ను దేశీయంగా అంత‌ర్జాతీయ స్థాయిలో త‌గ్గించేందుకు కృషి చేయడం. (vi) శిక్ష‌ణ‌, నైపుణ్యాల అభివృద్ధి విమాన‌యాన భ‌ద్ర‌త‌కు సంబంధించిన లోటుపాట్ల విషయంలో సాంకేతిక‌పరమైనటువంటి మరియు సాంకేతికేత‌ర సంబంధి స‌హ‌కారం, శిక్ష‌ణ విష‌యంలో భాగ‌స్వామ్యాల‌ను అన్వేషించ‌డం.
ప్ర‌ధాన‌ మంత్రి తో జ‌పాన్‌-భార‌తదేశ పార్ల‌మెంటు స‌భ్యుల మైత్రి సమితి ప్ర‌తినిధి బృందం స‌మావేశం

జ‌పాన్‌-భార‌తదేశ పార్ల‌మెంటు స‌భ్యుల మైత్రి సమితి (జపాన్- ఇండియా పార్లమెంటేరియన్స్ ఫ్రెండ్ షిప్ లీగ్.. జె ఐ పి ఎఫ్ ఎల్) ప్ర‌ధాన‌ మంత్రి శ్రీ నరేంద్ర మోదీ తో స‌మావేశమైంది. ఈ ప్ర‌తినిధి వర్గానికి శ్రీ హిరోయుకి హసోదా నాయ‌క‌త్వం వ‌హించారు. శ్రీ క‌త్సూయ ఒక‌దా, శ్రీ మ‌స‌హ‌రు న‌క‌గ‌వా, శ్రీ న‌వోక‌జు త‌కెమొతొ, శ్రీ యొషియకి వ‌దా లు కూడా ఈ ప్రతినిధి వర్గంలో స‌భ్యులుగా ఉన్నారు. జమ్ము- క‌శ్మీర్‌ లోని ఉరీలో 2016 సెప్టెంబ‌రు 18 నాడు సీమాంత‌ర ఉగ్ర‌వాద దాడిలో అమ‌రులైన వారికి జె ఐ పి ఎఫ్ ఎల్ ప్ర‌తినిధి వర్గం తమ సంతాపాన్ని వ్యక్తం చేసింది. ప్ర‌పంచానికి కంటకభూతంగా ప‌రిణ‌మించిన ఉగ్ర‌వాదంపై జరుపుతున్న పోరులో మరింత అంత‌ర్జాతీయ స‌హ‌కారం, ఉగ్ర‌వాదానికి వెన్నుదన్నుగా నిలుస్తున్న దేశాల‌ను ఏకాకులను చేయడం కోసం స‌మ‌న్వయంతో కూడిన ప్రయత్నాలు అవసరమని ప్ర‌ధాన‌ మంత్రి పిలుపునివ్వ‌డాన్ని జె ఐ పి ఎఫ్ ఎల్ ప్ర‌తినిధి వర్గం స్వాగ‌తించింది. ప్ర‌ధాన‌ మంత్రి శ్రీ మోదీ ఈ సంద‌ర్భంగా 2014 లో త‌న జ‌పాన్ ప‌ర్య‌ట‌న విజ‌య‌వంతం కావ‌డాన్ని, టోక్యోలో జె ఐ పి ఎఫ్ ఎల్ తో చ‌ర్చాగోష్ఠిని గుర్తుకు తెచ్చుకున్నారు. రాబోయే ద‌శాబ్దాలలో భార‌తదేశం, జ‌పాన్‌ లు వివిధ రంగాలలో స‌హ‌కారం బ‌లోపేతానికి పునాదులు వేశాయ‌ని ప్ర‌ధాన‌ మంత్రి పేర్కొన్నారు. జ‌పాన్‌, భార‌తదేశంల మ‌ధ్య సంబంధాల ప‌టిష్ఠానికి జ‌పాన్‌లో రెండు పక్షాల బ‌ల‌మైన మ‌ద్ద‌తు ఉంద‌ని ఈ సంద‌ర్భంగా జె ఐ పి ఎఫ్ ఎల్ ప్ర‌తినిధి వర్గం వివ‌రించింది. అలాగే, ఉన్న‌త సాంకేతిక విజ్ఞానంలో, ప్ర‌త్యేకించి హై స్పీడ్ రైల్వే రంగంలో స‌హ‌కార పురోగ‌తిని జె ఐ పి ఎఫ్ ఎల్ స్వాగ‌తించింది. జపాన్ ప్ర‌ధాని శ్రీ అబే 2015 లో జరిపిన భార‌తదేశ ప‌ర్య‌టన మన ద్వైపాక్షిక సంబంధాలలో చ‌రిత్రాత్మ‌కమైందంటూ ప్ర‌ధాన‌ మంత్రి గుర్తుచేశారు. త్వ‌ర‌లోనే జ‌పాన్‌ లో ప‌ర్య‌టించేందుకు తాను ఎదురుచూస్తున్నానని ఆయన అన్నారు.
ప్రధాన మంత్రితో  ఉస్తాద్ అమ్ జద్ అలీ ఖాన్ భేటీ

ప్రధాన మంత్రి శ్రీ నరేంద్ర మోదీ ని సరోద్ వాదన నిపుణుడు ఉస్తాద్ శ్రీ అమ్ జద్ అలీ ఖాన్ ఈ రోజు కలుసుకున్నారు. భారతదేశ శాస్త్రీయ సంగీత రంగంలో మహా విద్వాంసులైనటువంటి 20 మంది జీవితం గురించి, వారికి సంబంధించిన విశేషాలను గురించి సీనియర్ సంగీతకారుడు మరియు సరోద్ మేస్ట్రో శ్రీ అమ్ జద్ అలీ ఖాన్ తాను రచించిన గ్రంథం ‘మాస్టర్ ఆన్ మాస్టర్స్’ ను ప్రధాన మంత్రికి అందజేశారు.
కేంద్ర రిజ‌ర్వు పోలీసు ద‌ళంలో గ్రూప్ ఎ అధికారుల కాడ‌ర్ రివ్యూకు మంత్రిమండలి ఆమోదం

కేంద్ర రిజ‌ర్వు పోలీసు ద‌ళం (సి ఆర్ పి ఎఫ్‌)లో గ్రూప్ ఎ అధికారుల కాడ‌ర్ స‌మీక్ష‌కు మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ ఈ రోజు జరిగిన కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఇందులో భాగంగా డిప్యూటీ క‌మాండెంట్ నుండి స్పెష‌ల్ డిజి హోదా వ‌ర‌కు భిన్న స్థాయిలలో 90 కొత్త పోస్టులను ఏర్పాటు చేస్తారు. ఈ అద‌న‌పు పోస్టుల ఏర్పాటు వ‌ల్ల సి ఆర్ పి ఎఫ్ లో నిర్వ‌హ‌ణ సామ‌ర్థ్యాలు పెర‌గ‌డంతో పాటు సామ‌ర్థ్యాల నిర్మాణం, పాల‌నా సామ‌ర్థ్యాల ప‌టిష్ఠ‌త కూడా చోటు చేసుకొంటుంది. కాడ‌ర్ రివ్యూ అనంత‌రం సి ఆర్ పి ఎఫ్‌ లో గ్రూప్ ఎ పోస్టుల సంఖ్య 4,210 నుంచి 4,300కు పెరుగుతుంది. అవి ఇలా ఉన్నాయి.. : 1. ఒక స్పెష‌ల్ డిజి (హెచ్ ఎ జి + లెవెల్) పోస్టు పెంపు. 2. నికరంగా 11 ఇన్ స్పెక్ట‌ర్ జ‌న‌ర‌ల్ (ఎస్ ఎ జి లెవెల్) పోస్టుల పెంపు. 3. డి ఐ జి / క‌మాండెంట్ / 2-1/ సి (జెఎజి లెవెల్‌) పోస్టులు నిక‌రంగా 277 మేరకు పెంపు. 4. నికరంగా199 డిప్యూటీ క‌మాండెంట్ (ఎస్ టిఎస్ లెవెల్‌) పోస్టుల త‌గ్గింపు. పూర్వ రంగం : కేంద్ర సాయుధ ద‌ళాల్లో కేంద్ర రిజ‌ర్వు పోలీసు ద‌ళం (సి ఆర్ పి ఎఫ్‌) ఒక‌టి. 1939లో దీనిని ఏర్పాటు చేశారు. 1983లో తొలిసారి, 1991లో రెండోసారి కాడ‌ర్ రివ్యూలు జ‌రిగాయి. 1991 త‌రువాత లాంఛ‌నంగా కాడ‌ర్ రివ్యూ చేయ‌క‌పోయినా, 2004, 2009 సంవ‌త్స‌రాలలో భారీ పున‌ర్ నిర్మాణం, సామ‌ర్థ్యాల జోడింపు జ‌రిగింది. ఈ సంద‌ర్భాల్లో వాటికి దీటుగా సూప‌ర్ వైజ‌రీ సిబ్బందిని, క్షేత్ర‌ స్థాయి సిబ్బందిని పెంచ‌కుండానే అద‌న‌పు బెటాలియన్ లను ఏర్పాటు చేశారు.
వాయు సేన దినోత్స‌వం నాడు గ‌గ‌న‌త‌ల యోధులు మ‌రియు వారి కుటుంబాల‌ కు ప్ర‌ధాన మంత్రి ప్ర‌ణామం

వాయు సేన దినోత్స‌వం నాడు గ‌గ‌న‌త‌ల యోధులు మ‌రియు వారి కుటుంబాల‌ కు ప్ర‌ధాన మంత్రి శ్రీ న‌రేంద్ర మోదీ ప్ర‌ణామం చేశారు. “శూరులైన మన వినువీధి యోధుల‌కు మ‌రియు వారి కుటుంబాల‌కు వాయు సేన దినోత్స‌వం నాడు దేశ ప్ర‌జ‌లు ప్ర‌ణ‌మిల్లుతున్నారు. వారు మ‌న గ‌గ‌న త‌లాన్ని సుర‌క్షితంగా ఉంచుతున్నారు. అంతేకాక విప‌త్తుల వేళ‌ మాన‌వాళి కి సేవ‌లను అందించ‌డం లోనూ ముందు భాగాన నిలుస్తున్నారు. భార‌తీయ వాయు సేన ను చూస్తే గ‌ర్వ‌ంగా ఉంది” అని ప్ర‌ధాన మంత్రి త‌న సందేశం లో పేర్కొన్నారు.
ఆంధ్ర ప్ర‌దేశ్ లోని తూర్పు గోదావ‌రి జిల్లా లో ఒక ప‌డ‌వ బోల్తా పడ్డ ఘటన లో ప్రాణ న‌ష్టం జ‌ర‌గ‌డం ప‌ట్ల సంతాపం తెలిపిన ప్ర‌ధాన మంత్రి

ఆంధ్ర ప్ర‌దేశ్ లోని తూర్పు గోదావ‌రి జిల్లా లో ఒక ప‌డ‌వ బోల్తా పడి, ప్రాణ న‌ష్టం జ‌ర‌గ‌డం ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. ‘‘ఆంధ్ర ప్ర‌దేశ్ లోని తూర్పు గోదావ‌రి జిల్లా లో ఒక ప‌డ‌వ బోల్తాపడ్డ ఘ‌ట‌న క్షోభ క‌లిగించింది. మృతుల కుటుంబాల‌కు ఇదే నా సంతాపం. జాడ తెలియ‌కుండా పోయిన వారు సుర‌క్షితంగా ఉండాల‌ని ఆ ఈశ్వ‌రుడిని నేను ప్రార్థిస్తున్నాను’’ అని ప్ర‌ధాన మంత్రి త‌న సందేశంలో పేర్కొన్నారు.
ఉత్తరాఖండ్లోని  శ్రీ కేదార్ నాథ్ ధామ్ లో దైవ దర్శనం మరియు పూజల లో పాలుపంచుకొన్న ప్రధాన మంత్రి

గర్భగుడి లోపల రుద్రాభిషేకం జరిపారు ఆది గురు శంకరాచార్య సమాధి స్థలాన్ని సందర్శించారు మందాకిని ఆస్థాపథ్ లో మరియు సరస్వతి ఆస్థాపథ్ లో సాగుతున్న పనుల పురోగతి ని సమీక్షించారు కేదార్ నాథ్ ధామ్ ప్రాజెక్టు శ్రమికుల తో భేటీ అయ్యారు కేదార్ నాథ్ ను ప్రధాన మంత్రి శ్రీ నరేంద్ర మోదీ ఈ రోజు న సందర్శించి శ్రీ కేదార్ నాథ్ దేవాలయం లో దైవ దర్శనం చేసుకొని పూజ కార్యక్రమం లో పాలుపంచుకొన్నారు. సాంప్రదాయిక పహాడీ వస్త్రాల ను ధరించిన ప్రధాన మంత్రి గర్భగుడి లో నిర్వహించిన రుద్రాభిషేకం లో పాలుపంచుకొన్నారు; నంది విగ్రహం సమక్షం లో ప్రధాన మంత్రి ప్రార్థన జరిపారు. ఆది గురు శంకరాచార్య సమాధి స్థలాన్ని కూడా ప్రధాన మంత్రి సందర్శించారు; అంతేకాకుండా మందాకిని ఆస్థాపథ్ మరియు సరస్వతి ఆస్థాపథ్ వెంబడి జరుగుతున్న పనుల యొక్క పురోగతి ని కూడా ఆయన సమీక్షించారు. కేదార్ నాథ్ ధామ్ ప్రాజెక్టు లో పనిచేస్తున్న వ్యక్తుల ను ప్రధాన మంత్రి కలుసుకొన్నారు. ఈ సందర్భం లో ప్రధాన మంత్రి వెంట ఉత్తరాఖండ్ గవర్నర్ రిటైర్డ్ జనరల్ శ్రీ గుర్ మీత్ సింహ్ మరియు ఉత్తరాఖండ్ ముఖ్యమంత్రి శ్రీ పుష్కర్ సింహ్ ధామి లు ఉన్నారు. కేదార్ నాథ్ అత్యంత ముఖ్యమైన హిందూ పుణ్యక్షేత్రాల లో ఒకటి గా ప్రసిద్ధికెక్కింది. ఈ ప్రాంతం లో సిక్కుల కు ఆరాధ్య తీర్థయాత్ర స్థలం అయిన హేమ్ కుండ్ సాహిబ్ సైతం నెలకొంది. ప్రస్తుతం చేపట్టబోతున్న కనెక్టివిటీ ప్రాజెక్టు లు ధార్మిక ప్రాముఖ్యం కలిగిన స్థలాల లో మౌలిక సదుపాయాల ను మెరుగుపరచి ఆయా క్షేత్రాల కు సులభంగా చేరుకొనే విధం గా చర్యల ను తీసుకోవాలన్న ప్రధాన మంత్రి యొక్క నిబద్ధత ను చాటి చెబుతున్నాయి.
తమిళ నటుడు శ్రీ విశాల్ కు కాశీ లో కలిగిన అద్భుత అనుభూతి ని ప్రశంసించిన ప్రధాన మంత్రి

కాశీ నగరాన్ని తమిళ నటుడు శ్రీ విశాల్ ప్రశంసించడం పట్ల ప్ర‌ధాన మంత్రి శ్రీ న‌రేంద్ర మోదీ హర్షాన్ని వ్యక్తం చేశారు. నటుడు చేసిన ఒక ట్వీట్ కు ప్రధాన మంత్రి తాను మరొక ట్వీట్ లో సమాధానాన్ని ఇస్తూ, అందులో : ‘‘కాశీ లో మీకు ఒక అద్భుతమైనటువంటి అనుభవం కలిగిందని తెలుసుకొని నేను సంతోషిస్తున్నాను.’’ అని పేర్కొన్నారు.
ఉక్రెయిన్‌ అధ్యక్షుడు గౌరవనీయ వొలోదిమిర్‌ జెలెన్‌స్కీతో ప్రధానమంత్రి సంభాషణ

ప్రధానమంత్రి శ్రీ న‌రేంద్ర మోదీ ఈ తెల్లవారుజామున ఉక్రెయిన్‌ అధ్యక్షుడు గౌరవనీయ వోలోదిమిర్ జెలెన్‌స్కీతో సంభాషించారు. ఉక్రెయిన్‌లో ప్రస్తుత సంఘర్షణాత్మక పరిస్థితి గురించి ప్రధానమంత్రికి ప్రెసిడెంట్‌ జెలెన్‌స్కీ ఈ సందర్భంగా వివరించారు. ఈ సంఘర్షణల్లో ప్రాణ, ఆస్తినష్టం వాటిల్లడంపై ప్రధానమంత్రి తీవ్ర ఆవేదన వెలిబుచ్చారు. హింసకు తక్షణం స్వస్తిపలికి చర్చల వైపు దృష్టి మళ్లించాలన్న తన పిలుపును ఆయన పునరుద్ఘాటించారు. శాంతి పునరుద్ధరణ ప్రయత్నాలకు ఏ రూపంలోనైనా సహకరించడానికి భారత్‌ సుముఖంగా ఉందని తెలిపారు. ఉక్రెయిన్‌లో ఉన్న భారత విద్యార్థులు, పౌరుల భద్రత-రక్షణపై దేశం తరఫున ప్రధాని తీవ్ర ఆందోళన వ్యక్తం చేశారు. భారత పౌరులను సత్వరం సురక్షితంగా తరలించే ప్రక్రియను వేగిరపరచాలని ఉక్రెయిన్ అధికారులను ఆయన కోరారు.
ప్ర‌ధాన మంత్రితో స‌మావేశ‌మైన ఎంగ్ ఫిక్కి లేడీస్ ఆర్గ‌నైజ‌ష‌న్ ప్ర‌తినిధి వ‌ర్గం

ప్ర‌ధాన మంత్రి శ్రీ న‌రేంద్ర మోదీతో ఈ రోజు యంగ్ ఫిక్కి లేడీస్ ఆర్గ‌నైజ‌ష‌న్ కు చెందిన 25 మంది స‌భ్యుల ప్ర‌తినిధి వ‌ర్గం స‌మావేశ‌మైంది. ప్ర‌తినిధి వ‌ర్గం స‌భ్యులు ఔత్సాహిక మ‌హిళా పారిశ్రామిక‌వేత్త‌లు మ‌రియు మ‌హిళ‌ల సాధికారిత వంటి అంశాల‌పై ప్ర‌ధాన మంత్రితో ముచ్చ‌టించారు. ప్ర‌తినిధి వ‌ర్గం స‌భ్యులు అడిగిన వేరు వేరు ప్ర‌శ్న‌ల‌కు ప్ర‌ధాన మంత్రి స‌మ‌గ్ర స‌మాధానాలిచ్చారు. “వ్య‌ర్థాల నుండి సంప‌ద‌”ను సృష్టించే ఔత్సాహిక పారిశ్రామికవేత్త‌ల‌కు స్వ‌చ్ఛ భార‌త్ ఉద్య‌మం ఘ‌న‌మైన అవ‌కాశాల‌ను అందిస్తుంద‌ని, దీని ద్వారా సామాజిక ఆరోగ్య రీత్యా కూడా చెప్పుకోద‌గ్గ ప్ర‌యోజ‌నాలు స‌మ‌కూరుతాయ‌ని ఆయ‌న అన్నారు. నీటిని పొదుపు చేయ‌డం పై ఒక ప్ర‌శ్న‌కు ప్ర‌ధాన మంత్రి జవాబిస్తూ, జ‌లాన్ని వివేక‌వంతంగా ఉప‌యోగించుకోవ‌డం పైన మ‌రియు సూక్ష్మ సేద్యం ఇంకా బిందు సేద్యం పైన మ‌న‌మంతా వ్య‌క్తిగ‌తంగా శ్ర‌ద్ధ వ‌హించాల‌న్నారు. కుటుంబ విలువ‌లు, వైవిధ్యాన్ని ఆమోదించ‌డంతో పాటు ప‌ర్యావ‌ర‌ణ సంబంధమైన స్పృహ‌.. ఈ మూడు భార‌త‌దేశం యొక్క అత్యంత గొప్ప‌వైన సంప్ర‌దాయాలు అని ప్ర‌ధాన మంత్రి చెబుతూ, ఈ సంప్ర‌దాయాల‌ను మ‌నం త‌ప్ప‌క పెంచి పోషించుకోవాల‌న్నారు. విద్య‌, నైపుణ్యాల‌ను అభివృద్ధిప‌ర‌చుకోవ‌డం, క‌ళ‌, సంస్కృతి మ‌రియు మ‌హిళ‌ల భ‌ద్ర‌త వంటి అంశాలు కూడా ఈ స‌మావేశంలో చ‌ర్చ‌కు వ‌చ్చాయి.
జర్మనీ పూర్వ చాన్స్ లర్ శ్రీ హెల్ ముట్ కోల్ కన్ను మూత పట్ల సంతాపం తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ జర్మనీ పూర్వ చాన్స్ లర్ శ్రీ హెల్ ముట్ కోల్ మృతి పట్ల సంతాపం వ్యక్తం చేశారు. ‘‘రాజనీతిజ్ఞుడు, జర్మనీ ఐక్యతా స్థపతి మరియు యూరోప్ సమైక్యత పట్ల ప్రచండ విశ్వాసం కలిగిన శ్రీ హెల్ ముట్ కోల్ అస్తమయం పట్ల ఇదే మా సంతాపం. శ్రీ హెల్ ముట్ కోల్ 1986 లోను, 1993 లోను భారతదేశాన్ని సందర్శించారు. భారతదేశం-జర్మనీ సంబంధాలను బలోపేతం చేయడంలో ఆయన అందించిన సేవలకు మేం మహత్వాన్ని ఆపాదించాం’’ అని ప్రధాన మంత్రి తన సందేశంలో పేర్కొన్నారు.
యుపిఎస్‌సి సివిల్ స‌ర్వీసుల ప‌రీక్ష‌ల‌లో విజ‌యం సాధించిన వారికి అభినంద‌న‌లు తెలిపిన ప్ర‌ధాన‌మంత్రి శ్రీ నరేంద్ర మోదీ

యుపిఎస్‌సి సివిల్ స‌ర్వీసుల‌లో విజ‌యం సాధించిన అభ్య‌ర్థుల‌కు ప్ర‌ధాన‌మంత్రి శ్రీ న‌రేంద్ర మోదీ అభినంద‌న‌లు తెలిపారు. ఇందుకు సంబంధించి ట్విట్ట‌ర్‌ద్వారా ప‌లు సందేశాలు ఇస్తూ ఆయన‌, యుపిఎస్ సి సివిల్ స‌ర్వీసు ప‌రీక్ష‌ల‌లో విజ‌యం సాధించిన విద్యార్ధుల‌కు అభినంద‌న‌లు. సంతృప్తిక‌ర‌మైన‌, ఉత్తేజ‌భ‌రిత‌మైన ప్రజాసేవ కెరీర్ మీకోసం ఎదురుచూస్తోంది. ఈ ప‌రీక్ష‌ల‌లో విజయం సాధించిన వారు కీల‌క పాల‌నాప‌ర‌మైన పాత్ర‌ల‌లో ప‌నిచేయ‌నున్నారు. అది కూడా దేశ కీల‌క ప్ర‌యాణంలో మీరు ఈ బాధ్య‌తలు నిర్వ‌ర్తించ‌నున్నారు. యుపిఎస్‌సి ప‌రీక్ష‌లలో విజ‌యం సాధించ‌లేక‌పోయిన యువ మిత్రుల‌కు నేను ఒక విష‌యం చెప్ప‌ద‌ల‌చుకున్నాను. అదేమంటే, మీరంతా ఎంతో ప్ర‌తిభ క‌ల‌వారు.మ‌రిన్ని ప్ర‌య‌త్నాలు ఉండ‌నే ఉన్నాయి. అదే స‌మ‌యంలో ఇండియాలో వైవిధ్యంతోకూడిన అవకాశాలు ఎదురుచూస్తున్నాయి. మీరు ఏం చేయాల‌ని నిర్ణ‌యించుకున్నాదానికి నా అభినంద‌న‌లు. అని ప్ర‌ధాన‌మంత్రి త‌న సందేశంలో పేర్కొన్నారు.
‘ప్రగతి’ ద్వారా ప్రధాన మంత్రి సంభాషణ

ప్రధాన మంత్రి శ్రీ నరేంద్ర మోదీ ఈరోజు ప్రగతి – ఇన్ఫర్మేషన్ అండ్ కమ్యూనికేషన్ టెక్నాలజీ (ఐసీటీ) ఆధారంగా పనిచేసే ప్లాట్‌ఫామ్ ఫర్ ప్రొయాక్టివ్ గవర్నెన్స్ అండ్ టైమ్లీ ఇంప్లిమెంటేషన్ ద్వారా ఆరోసారి సంభాషించారు. తన సమీక్షలో భాగంగా ప్రధాన మంత్రి దేశంలోని 17 రాష్ట్రాల్లో సౌరశక్తి ఆధారిత పార్కుల పనితీరు అభివృద్ధిపై ప్రత్యేకంగా సమీక్షించారు. సోలార్ పవర్ ప్రాజెక్టుల పనితీరు వేగం పుంజుకునేందుకు తీసుకోవాల్సిన కార్యక్రమాల పాలసీల రూపకల్పనలో ముందస్తుగా పకడ్బందీ చర్యలు తీసుకోవాలని ఆయా రాష్ట్ర ప్రభుత్వాలకు ప్రధాని సూచించారు. పెటెంట్స్, ట్రేడ్‌మార్క్ ఇచ్చే విషయంలో జరుగుతున్న అనవసర ఆలస్యంపై ప్రధాన మంత్రి ఆందోళన వ్యక్తం చేశారు. నిర్దిష్ట కాలపరిమితిలో ప్రపంచఃస్థాయి నాణ్యతతో ఈ విషయాలను పూర్తి చేయాలని ప్రధాన మంత్రి సూచించారు. పేటెంట్స్ దరఖాస్తు నింపే విషయంలో సమగ్రమార్పులు తీసుకురావాల్సిన అవసరం ఉందన్నారు. పెద్ద సంఖ్యలో దరఖాస్తులు నింపే పద్ధతిలో చాలా మార్పులు చేయాలన్నారు. దీనితోపాటు రైల్వేలు, మెట్రోరైలు, బొగ్గు, ముడి ఇనుము గనులు, రోడ్లు, విద్యుత్, విమానయాన రంగాలు పలు రాష్ట్రాల్లో విస్తరించేందుకు అవసరమైన కీలక మౌలిక వసతుల అభివృద్ధిపైనా ప్రధాన మంత్రి సమీక్షించారు. ఉత్త‌ర‌ప్ర‌దేశ్ ముఖ్యమంత్రి విన్న‌పం మేర‌కు ల‌క్నో మెట్రో రైల్ ప్రాజెక్టు (మొద‌టి ద‌శ‌-ఏ)ను ప్ర‌ధాన మంత్రి స‌మీక్షించారు. ప్ర‌గ‌తి కింద స‌మీక్ష త‌ర్వాత ప్రాజెక్టుకు చేసిన ప‌లు క్లియ‌రెన్సుల‌పై ప్ర‌ధాని సంతృప్తి వ్య‌క్తం చేశారు. దీంతోపాటు ఒడిషా ప్రభుత్వం విజ్ఞ‌ప్తి మేర‌కు ఖుర్దా-బోలంగిర్ కొత్త బ్రాడ్ గేజ్ రైల్ లింకును కూదా ప్ర‌ధాన మంత్రి స‌మీక్షించారు. సిక్కింలోని నూ్య పాక్‌యాంగ్ ఎయిర్‌పోర్టు నిర్మాణ ప‌నుల‌ను కూడా ప్ర‌ధాని న‌రేంద్ర మోదీ స‌మీక్షించారు. మిగ‌తా రాష్ట్రాల‌తో సిక్కింను క‌ల‌ప‌టం, ఆ రాష్ట్ర ప‌ర్యాట‌క రంగ అభివృద్ధికి ఈ ఎయిర్ పోర్టు కీల‌క‌మ‌ని ఈ సంద‌ర్భంగా ప్ర‌ధాని వ్యాఖ్యానించారు. ఈ ప్రాజెక్టు అభివృద్ధికి స‌రైన స‌మ‌యంలో స‌రైన నిర్ణయాలు తీసుకోవాల‌ని ఆయ‌న సూచించారు. ముంబై మెట్రో రైలు ప్రాజెక్టు లైన్‌-3 (కొలాబా-బాంద్రా-ఎస్ఈఈపీజెడ్‌), ఈశాన్య రాష్ట్రాల్లోని ఐర‌న్ ఓర్ మైనింగ్ ప్రాజెక్టుకు పై కూడా ప్ర‌ధాన మంత్రి స‌మీక్ష చేశారు. ఆప్ఘ‌నిస్తాన్ లో భార‌త ప్ర‌భుత్వం ఆధ్వ‌ర్యంలో జ‌రుగుతున్న‌ పార్ల‌మెంట్ భ‌వ‌నం, స‌ల్మా డ్యామ్ వంటి ప్రాజెక్టుల‌పై కూడా ప్ర‌ధాని చ‌ర్చించారు. సార్క్ దేశాల్లో భార‌త ప్ర‌భుత్వ ఆధ్వర్యంలో జ‌రుగుతున్న నిర్మాణాల అభివృద్ధి ప‌నుల‌ను వేగ‌వంతం చేయాల‌ని వివిధ శాఖ‌ల అధికారుల‌కు ప్ర‌ధాని ఆదేశించారు. దేశ‌వ్యాప్తంగా.. జాతీయ ఆహార భ‌ద్ర‌త బిల్లు-2013, ఆధార్ కార్డు న‌మోదు ప్ర‌క్రియ అమలు తీరుపై ప్ర‌ధాన మంత్రి స‌మీక్ష నిర్వ‌హించారు. వీటి ద్వారా కేంద్ర ప్ర‌భుత్వ ప‌థ‌కాల ఫ‌లాల‌న్నీ ప్ర‌తి భార‌తీయ‌ పౌరుడికి నేరుగా, వేగంగా చేరేలా తీసుకోవాల్సిన చ‌ర్య‌ల‌ను ప్ర‌ధాని సూచించారు.
వ్య‌వ‌సాయం, సంబంధిత రంగాల్లో స‌హ‌కారం కోసం వివిధ దేశాలతో అవ‌గాహ‌న పూర్వ‌క ఒప్పందాలు

వ్య‌వ‌సాయం, వ్య‌వ‌సాయ సంబంధిత రంగాల్లో స‌హ‌కారం కోసం వివిధ దేశాలతో భార‌త‌దేశం కుదుర్చుకున్న అవ‌గాహ‌న పూర్వ‌క ఒప్పందాలకు కేంద్ర మంత్రిమండ‌లి ఆమోదం తెలిపింది. కేంద్ర మంత్రివ‌ర్గ స‌మావేశానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త వ‌హించారు. వ్య‌వ‌సాయ క్షేత్రాల‌లో దిగుబ‌డిని పెంచే సాగు ప‌ద్ధ‌తులతో పాటు, సాగు సంబంధిత సాంకేతిక విజ్ఞానాల‌ను అభివృద్ధి చేయ‌డంలో తోడ్ప‌డే జెనెటిక్ రిసోర్సెస్ పరస్పర మార్పిడి ద్వారా, శాస్త్రవేత్త‌లు, సాంకేతిక నిపుణుల ప‌ర్య‌ట‌న‌ల ద్వారా విజ్ఞాన మార్పిడికి, సామ‌ర్థ్యాల పెంపుద‌ల‌కు ఈ ఎంఓయూ మార్గం వేస్తుంది. ఈ విధంగా స‌మ‌కూర్చుకున్న సాంకేతిక విజ్ఞానాన్ని, ప్రావీణ్యాన్ని అవ‌స‌రాన్ని బ‌ట్టి దేశ‌మంత‌టా అమ‌లులోకి తెస్తారు. ఈ ఎంఓయూ అమ‌లుకు అయ్యే వ్య‌యాన్ని సంబంధిత విభాగానికి జ‌రిపిన నిధుల కేటాయింపు నుంచి స‌ర్దుబాటు చేస్తారు. పూర్వ రంగం 1961 స‌భా వ్య‌వ‌హారాల నియ‌మావ‌ళిని అనుస‌రించి విదేశాల‌తో జ‌రిపిన సంప్ర‌దింపులు, ఒప్పందాలు, ఒడంబ‌డిక‌లు, ఇంకా ఇత‌ర‌త్రా ముఖ్య‌మైన వ్య‌వ‌హారాల‌ను ఆమోద‌ముద్ర కోసం కేంద్ర మంత్రిమండ‌లి దృష్టికి నివేదించ‌వ‌ల‌సి ఉంటుంది. పైన పేర్కొన్న నియ‌మావ‌ళి ప‌రిధిలోని 12వ నిబంధ‌న కింద కొన్ని కేసుల‌కు సంబంధించి ముంద‌స్తు అనుమ‌తిని ఇదివరకే పొంద‌డం జ‌రిగింది. అయితే ఆ త‌రువాత దీనికి కావ‌ల‌సిన మంత్రివ‌ర్గ ఆమోదం తీసుకోవ‌డం సాధ్య‌ప‌డ‌లేదు; కాబ‌ట్టి 13 దేశాలతో.. నెద‌ర్లాండ్స్‌, నేపాల్‌, సైప్ర‌స్‌, ఇజ్రాయిల్‌, బంగ్లాదేశ్‌, కంబోడియా, టాంజానియా, సురినామ్‌, జాంబియా, సిరియా, భూటాన్‌, చిలీ, మారిష‌స్.. ల‌తో సంత‌కాలు జ‌రిగిన ఎమ్‌ఓయూ ల‌కు తాజాగా ఆమోదం తెలిపారు.
భారతదేశ ఒకటో ప్రధాని పండిత్ జవాహర్ లాల్ నెహ్రూ జయంతి నాడు ఆయన కు స్మృత్యంజలి ని ఘటించిన ప్రధాన మంత్రి

భారతదేశం యొక్క ప్రథమ ప్రధాని పండిత్ జవాహర్ లాల్ నెహ్రూ జయంతి నాడు ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ని ఘటించారు. ‘‘మన పూర్వ ప్రధాని పండిత్ జవాహర్ లాల్ నెహ్రూ కు ఆయన జయంతి సందర్భం లో ఇదే శ్రద్ధాంజలి’’ అని ఒక సందేశం లో ప్రధాన మంత్రి పేర్కొన్నారు.
భార‌త‌దేశానికి మ‌రియు ఇంట‌ర్‌నేష‌న‌ల్ సోలార్ అల‌య‌న్స్ కు మ‌ధ్య ప్ర‌ధాన కేంద్రం (ఆతిథేయి దేశం) ఒప్పందానికి ఆమోదం తెలిపిన మంత్రివ‌ర్గం

భార‌త‌దేశం, ఇంట‌ర్‌నేష‌న‌ల్ సోలార్ అల‌య‌న్స్ (ఐఎస్ఎ) లు హెడ్ క్వార్టర్స్ (హోస్ట్ కంట్రీ) అగ్రిమెంట్ ను కుదుర్చుకొనేందుకు మ‌రియు హెడ్ క్వార్ట‌ర్ అగ్రిమెంట్ పైన సంత‌కం చేసే అధికారాన్ని విదేశీ వ్య‌వ‌హారాల మంత్రిత్వ శాఖ కు ఇచ్చేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం త‌న ఎక్స్- పోస్ట్ ఫ్యాక్టో ఆమోదాన్ని తెలియజేసింది. ఈ ఒప్పందం పై 2018 మార్చి నెల 26వ తేదీన సంత‌కాల‌య్యాయి. హెడ్ క్వార్ట‌ర్స్ అగ్రిమెంట్‌ భార‌త‌దేశానికి మరియు ఐఎస్ఎ కు మ‌ధ్య కార్య‌క‌లాపాల ప‌ర‌మైన‌టువంటి స‌ర్దుబాట్ల‌కు వ్య‌వ‌స్థాగ‌త‌ రూపును సంతరిస్తుంది. ఒక అంత‌ర్జాతీయ స్థాయి క‌లిగిన అంత‌ర్ ప్ర‌భుత్వ సంస్థ‌గా ఐఎస్ఎ సాఫీగా ప‌రివ‌ర్త‌న చెంద‌డంలో ఈ అగ్రిమెంట్ తోడ్ప‌డుతుంది. సౌర శ‌క్తి సంబంధ సాంకేతిక ప‌రిజ్ఞానాన్ని అభివృద్ధి ప‌ర‌చే ప్రక్రియను, అటువంటి పరిజ్ఞానాన్ని భార‌త‌దేశంతో పాటు ఐఎస్ఎ లో స‌భ్య‌త్వం కలిగివున్న దేశాల‌లో మోహ‌రించే ప్ర‌క్రియ‌ ను ఐఎస్ఎ వేగిర‌ప‌రుస్తుంది.
ప్ర‌ధాన మంత్రి శ్రీ న‌రేంద్ర మోదీ తో వియత్నాం రక్షణ మంత్రి జనరల్ శ్రీ ఎన్గో జువాన్ లిక్ భేటీ

ప్ర‌ధాన మంత్రి శ్రీ న‌రేంద్ర మోదీ ని వియత్నాం రక్షణ మంత్రి జనరల్ శ్రీ ఎన్గో జువాన్ లిక్ ఈ రోజు కలుసుకొన్నారు. ఈ సందర్భంగా ప్ర‌ధాన మంత్రి 2016 సెప్టెంబరు లో తాను వియత్నాం లో జరిపిన పర్యటనను ఆసక్తితో గుర్తుకు తెచ్చుకొన్నారు. ఆయన పర్యటన సమయంలోనే ద్వైపాక్షిక సంబంధాలను సమగ్ర వ్యూహాత్మక భాగస్వామ్యం స్థాయికి చేర్చడం జరిగింది. భారతదేశం అనుసరిస్తున్న “యాక్ట్ ఈస్ట్” పాలిసీ లో వియత్నాం ఒక కీలక స్తంభంగా ఉంటుందని ఆయన అన్నారు. ద్వైపాక్షిక రక్షణ సహకారంలో సాధించిన పురోగతిని గురించి ప్ర‌ధాన మంత్రికి జనరల్ శ్రీ ఎన్గో జువాన్ లిక్ వివరించారు. భారతదేశం, వియత్నాం లు రక్షణ రంగంలో దీర్ఘకాలం మనగలిగే మరియు పరస్పరం ప్రయోజనాత్మకమైన సంబంధాన్ని కలిగివున్నాయని ప్రధాన మంత్రి చెబుతూ, రక్షణ రంగంలో సంబంధాలను మరింతగా పటిష్టపరచుకోవాలన్న భారతదేశ కృత‌నిశ్చయాన్ని పునరుద్ఘాటించారు. భారతదేశం మరియు వియత్నాం మధ్య అన్ని రంగాలలో సన్నిహిత సహకారం నెలకొంటే అది యావత్తు ప్రాంతంలో స్థిరత్వం, భద్రత మరియు సమృద్ధికి ఎంతో దోహదం చేయగలుగుతుందని ప్రధాన మంత్రి అన్నారు.
జ‌కార్తా లో భార‌తీయ స‌ముదాయాన్ని ఉద్దేశించి ప్ర‌సంగించిన ప్ర‌ధాన మంత్రి

జ‌కార్తా లోని భార‌తీయ స‌ముదాయాన్ని ఉద్దేశించి ప్ర‌ధాన మంత్రి శ్రీ న‌రేంద్ర మోదీ ఈ రోజు ప్ర‌సంగించారు. భార‌త‌దేశానికి మ‌రియు ఇండోనేశియా కు మ‌ధ్య గ‌ల ప్ర‌త్యేక సంబంధాల‌ను గురించి ఆయ‌న వివ‌రించారు. ఈ సంవ‌త్స‌రం మొద‌ట్లో న్యూ ఢిల్లీ లో జ‌రిగిన గ‌ణ‌తంత్ర దినోత్స‌వాలలో ఇండోనేశియా తో సహా 10 ఏశియాన్ దేశాల‌కు చెందిన నేత‌లు పాలుపంచుకొన్న విష‌యాన్ని ఆయ‌న గుర్తుకు తెచ్చుకొన్నారు. 1950 లో న్యూ ఢిల్లీ లో జ‌రిగిన గ‌ణ‌తంత్ర దిన క‌వాతు లో ఇండోనేశియా అధ్య‌క్షులు ముఖ్య అతిథిగా పాల్గొన‌డం యాదృచ్చికం ఏమీ కాద‌ని ఆయ‌న గుర్తు చేశారు. ఇండోనేశియా లోని భార‌తీయ ప్ర‌వాస కుటుంబ స‌భ్యులు ఇండోనేశియా యొక్క గ‌ర్వ‌కార‌క‌మైన పౌరుల‌ని ఆయ‌న పేర్కొంటూ, అయితే వారు త‌మ యొక్క భార‌తీయ మూలాల‌తో ముడిపడివుండాలనే కోరుకొంటున్నార‌ని పేర్కొన్నారు. గ‌త నాలుగు సంవ‌త్స‌రాల‌లో భార‌త‌దేశం సాటి లేన‌టువంటి ప‌రివ‌ర్త‌న‌ కు సాక్షీభూతంగా నిలచింద‌ని ప్ర‌ధాన మంత్రి అన్నారు. ఈ సంద‌ర్భంగా ఆయ‌న ఎఫ్‌డిఐ, భార‌త‌దేశ ఆర్థిక‌ వ్య‌వ‌స్థ లోని బాహాట‌త్వం, వ్యాపార నిర్వ‌హ‌ణ‌లో స‌ర‌ళ‌త్వం మ‌రియు భార‌త‌దేశ ఆర్థిక వ్య‌వ‌స్థ లోని స్ప‌ర్ధాత్మ‌క‌త‌ ల‌ను గురించి వివ‌రించారు. ఉభ‌య దేశాలు వాటి ప్ర‌జాస్వామిక సంప్ర‌దాయాల పట్ల, వాటి భిన్న‌త్వం ప‌ట్ల గ‌ర్విస్తున్నట్లు ఆయ‌న తెలిపారు. ఇరు దేశాల మ‌ధ్య నెల‌కొన్న సాంస్కృతిక బంధాల‌ను గురించి ఆయ‌న ప్ర‌ముఖంగా ప్ర‌స్తావిస్తూ, భాషలలోను, వంట చేసే ప‌ద్ధ‌తుల‌లోను పోలిక‌లు, ఇంకా బాలి-జ‌త్రా వంటి ఉదాహ‌ర‌ణ‌లను ఏకరువు పెట్టారు. అంత‌క్రితం రామాయ‌ణం మ‌రియు మ‌హాభార‌తం నుండి స్వీక‌రించిన ఇతివృత్తాలతో కూడిన గాలిప‌టాల ప్ర‌ద‌ర్శ‌న‌ను అధ్య‌క్షులు శ్రీ విడోడో, తాను క‌ల‌సి ప్రారంభించామని ఆయన తెలిపారు. భార‌త‌దేశం లోని ప‌రిణామాల‌ను గురించి ఆయ‌న చెప్తూ, కేంద్ర ప్ర‌భుత్వం అభివృద్ధికి స్నేహ‌శీలంగా ఉన్న మ‌రియు అవినీతికి తావు ఉండన‌టువంటి వ్య‌వ‌స్థ‌ల‌ను నిర్మిస్తోంద‌ని తెలిపారు. “వ్యాపార నిర్వ‌హ‌ణ‌ లో స‌ర‌ళ‌త్వాన్ని” అధిగ‌మించి, ఇప్పుడు ఇక “జీవించ‌డంలో స‌ర‌ళ‌త్వం” పైన శ్ర‌ద్ధ తీసుకోవ‌డం జ‌రుగుతోంద‌న్నారు. మ‌న‌ ప్ర‌క్రియ‌లు పార‌ద‌ర్శ‌క‌మైన‌వీ, సూక్ష్మ‌గ్రాహ్య‌త‌ తో కూడుకొన్న‌వీనూ అని ఆయ‌న వివ‌రించారు. అవ‌స్థాప‌న అభివృద్ధి సంబంధిత రంగాల‌లో చోటు చేసుకొన్న నాట‌కీయ ప‌రిణామాల‌ను ఆయ‌న వివరించారు. భార‌త‌దేశం లో చైత‌న్య‌శీలంగా ఉన్న‌టువంటి స్టార్ట్-అప్ ఇకో సిస్ట‌మ్ ను గురించి మ‌రియు ఇంట‌ర్‌నేశ‌న‌ల్ సోలర్ అల‌య‌న్స్ ను గురించి కూడా ఆయ‌న ప్ర‌స్తావించారు. ఆప‌న్నుల‌కు స‌హాయాన్ని అందించే విష‌యానికి వ‌స్తే ఇటు ఇండోనేశియా అటు భార‌త‌దేశం సత్వరమే ప్ర‌తిస్పందించే దృష్టికోణాన్ని క‌లిగివున్నాయ‌ని ప్ర‌ధాన మంత్రి స్ప‌ష్టం చేశారు. భార‌త‌దేశం ఎవ‌రి పాస్‌పోర్టు యొక్క రంగు ఏమిట‌న్నది చూడ‌కుండా, స‌హాయం అవ‌స‌ర‌మైన సాటి మాన‌వులు అంద‌రికీ చేయూత ను అందిస్తుంద‌ని ఆయ‌న అన్నారు. భార‌త‌దేశం మ‌రియు ఇండోనేశియా వాటి పేర్ల‌లో ప్రాస‌ ను మాత్ర‌మే కాక వాటి యొక్క సంస్కృతి, సంప్ర‌దాయాలు మ‌రియు ప్ర‌జాస్వామిక విలువ‌ల తాలూకు ఒక ఉమ్మ‌డి ల‌య‌ను కూడా పంచుకొన్నట్లు ఆయ‌న చెప్పారు. భార‌త‌దేశం లో ఆవిష్కార‌మ‌వుతున్నటువంటి మార్పుల‌ను స్వ‌యంగా గ‌మ‌నించ‌డానికై ఇక్కడికి త‌ర‌లి రండి అంటూ ప్ర‌వాసులను ప్ర‌ధాన మంత్రి ఆహ్వానించారు.